cyanic-selkie/wikianc huggingface dataset:
Amazon Kindle
Kindle Paperwhite
გამოვიდა 1 ოქტომბერს. აქვს 6" ეკრანი, 212 ppi ეკრანით (თითქმის-XGA რეზოლუცია 758×1024) ჩაშენებული განათებით. ხელმისაწვდომია ($119 რეკლამებით, $139 ურეკლამო) და Wi-Fi + 3G ($179 რეკლამით, $199 ურეკლამო) მოდელები. ბატარის სიცოცხლე 8 კვირა ყოველდღე ნახევარი საათი კითხვით.
Kindle Fire
ამაზონმა დააანონსა ანდროიდზე დაფუძნებული ფერადი სენსორულ ეკრანიანი ვერსია 28 სექტემბერს, 2011. გამოვიდა $199-ად და აქვს 7-დუიმიანი ეკრანი. იტევს 80 აპლიკაციას, პლიუს 10 კინო, ან 800 მუსიკა ან 6000 წიგნს. მის ვებ ბრაუზერია ამაზონ სილკი. არ აქვს 3G, მიკროფონი, კამერა და SD მხარდაჭერა. იტევს 8 გბ და 8 საათიანი ბატარიის დრო.
Kinfle Fire HD
Kindle Fire HD არის მეორე თაობის ამაზონის ფერადი პლანშეტი 2 სახის 7 და 8.9 დუიმიანი ეკრანით.
Kindle Fire HDX
Kindle Fire HDX არის მესამე თაობის Amazon's Kindle Fire-ის სერიის პლანშეტი. იგი არის 2 სახის - 7 და 8.9 დუიმიანი ეკრანით.
მიხეილ ლაშქარაშვილი
მიხეილ ლაშქარაშვილი (დ. 1884, სოფ. ქვემო ხანდაკი, ახლანდ. კასპის მუნიციპალიტეტი, — გ. 1952, საფრანგეთი, დაკრძალულია ლევილის სასაფლაოზე) — ქართველი სამხედრო და პოლიტიკური მოღვაწე; ანტი-საბჭოთა პარტიზანული რაზმის ხელმძღვანელი ქართლში 1920-იანი წლების დასაწყისში.
1900-იანი წლების დასაწყისში მუშაობდა იარალოვის ქარხნის მუშად, შემდეგ რკინიგზის სადურგლო საამქროში. რუსეთის 1905 წლის რევოლუციის დროს იყო სოციალ-დემოკრატიული პარტიის აქტიური წევრი, სახალხო გვარდიის საველე სასამართლოს თავმჯდომარე. მოგვიანებით პოლიტიკას ჩამოშორდა. 1919-1921 წლებში ლაშქარაშვილი იყო სახალხო გვარდიის შტაბის რწმუნებული ახალქალაქში, შემდეგ გორში. მონაწილეობდა გორის მაზრაში ბოლშევიკური ანარქიის ჩახშობაში.
1921 წელს საბჭოთა ხელისუფლების ძალისმიერი დამყარების შემდეგ ლაშქარაშვილი შეუერთდა ქართველი პატრიოტების პარტიზანულ მოძრაობას. 1924 წლის აგვისტოს აჯანყების დამარცხების შემდეგ ემიგრაციაში წავიდა საფრანგეთში. ემიგრაციაში იგი იყო საქართველოს ეროვნულ–დემოკრატიული პარტიის პარიზის კომიტეტის ჟურნალ „ახალი ივერიის“ (1927–1939) ავტორ–თანამშრომელი. გარდაიცვალა საფრანგეთში 1952 წელს. მეუღლესთან ერთად დაკრძალულია ლევილის ქართულ სასაფლაოზე. დაწერილი აქვს ვრცელი მოგონებები (გამოქვეყნებულია 1991 წლის გაზეთ „რესპუბლიკაში“).
რესურსები ინტერნეტში
კატეგორია:დაბადებული 1884 კატეგორია:გარდაცვლილი 1952 კატეგორია:1924 წლის აგვისტოს აჯანყების მონაწილეები კატეგორია:დაკრძალულები ლევილის სასაფლაოზე კატეგორია:საქართველოს სახალხო გვარდიის წევრები მ
კომიკოსი
მინი|ბობ ჰოუპი, XXს-ის ყველაზე ცნობილი სტენდ-აპ კომიკოსიკომიკოსი ან კომედიანტი — ადამიანი, რომელიც ცდილობს აუდიტორიის გართობას მათი გაცინებით. ის შეიძლება იყენებდეს სიტყვიერ ხუმრობას, რეკვიზიტებს ან ანეკდოტურ სიტუაციებს. კომიკოსს, რომელიც უშუალოდ მიმართავს აუდიტორიას, სტენდ-აპ კომიკოსი ეწოდება.
ჰინდერშტოკი
ჰინდერშტოკი (Hienderstock) — მთა ბერნის ალპებში, შვეიცარიაში. მდებარეობს გაულისა და უნტერაარის მყინვარებს შორის, ბერნის კანტონში. მთავარი მწვერვალის სიმაღლეა 3 307 მ ზღვის დონიდან.
კომიკოსი
ძველი ბერძნები
პირველი ცნობები კომიკოსების შესახებ ჩვენს წელთაღრიცხვამდე 425 წლითაა დათარიღებული, როდესაც არისტოფანემ, კომედიების ავტორმა და დრამატურგმა, დაწერა უძველესი კომედიური პიესები. მას შეუქმნია 40 კომედია, რომელთაგანაც თერთმეტია შემორჩენილი და დღემდე იდგმება თეატრებში.
ჰინდერშტოკი
რესურსები ინტერნეტში
კატეგორია:ალპები კატეგორია:შვეიცარიის მთები
კომიკოსი
თანამედროვე ეპოქა
ამერიკული კომედია სათავეს იღებს 1840-იანი წლებიდან მინსტრული შოუების სამმოქმედებიანი ფორმატიდან. მინსტრელები ბაძავდნენ შავკანიან ადამიანებს, რის გამოც დიდი კრიტიკა დაიმსახურეს; ფრედერიკ დუგლასმა შოუ საჯაროდ დაგმო. მინსტრული წარმოდგენები 1896 წელს შეწყდა. ამერიკული სტენდ-აპი პირველად ვოდევილის თეატრში გამოჩნდა 1880-იან წლებში.მინი|[[ჩარლი ჩაპლინი ფილმში ჩემპიონი, 1915 წ]]
ბრიტანული კომედია სათავეს იღებს 1850-იან წლებში, როცა ჩარლი ჩაპლინმა, სტენ ლორელმა და დენ ლენომ მუსიკალურ დარბაზებში დაიწყეს თეატრალური შესრულება. მათი მენტორი იყო კომიკოსი და თეატრის იმპრესარიო ფრედ კარნო, რომელმაც შექმნა კომედიის უხმო, დიალოგებს მოკლებული ფორმა.
ინტერნეტი
კომედია სულ უფრო პოპულარული ხდება ინტერნეტში. ცნობილი კომედიური პოდკასტების წამყვანები არიან კევინ სმიტი და ჯო როგანი.
ყველაზე მაღალანაზღაურებადი კომიკოსი
მსოფლიოს ყველაზე მაღალანაზღაურებადი კომიკოსი კევინ ჰარტია, რომელიც, 2016 წლის მონაცემებით, წელიწადში $87,5 მილიონს გამოიმუშავებს.
სქოლიო
კატეგორია:გასართობი ღონისძიებების პროფესიები * კატეგორია:კომედია
გიორგი ჩაკვეტაძე (პოლიტიკოსი)
გიორგი ჩაკვეტაძე (დ. 3 ნოემბერი, 1994, ქუთაისი ) — ქართველი პოლიტიკოსი. საქართველოს მე-10 მოწვევის პარლამენტის წევრი 2023 წლიდან.
ბიოგრაფია
thumb|left|„ქართული ოცნების“ თბილისის საკრებულოს 2021 წლის პროპორციული სიის წარდგენა დაიბადა 1994 წლის 3 ნოემბერს. 2016 წელს დაამთავრა კავკასიის უნივერსიტეტი (სამართლის ბაკალავრი). 2017 წელს დაამთავრა გლაზგოს უნივერსიტეტი (საერთაშორისო სამართლის მაგისტრი). 2014–2015 წლებში მონაწილეობდა ტალინის ტექნოლოგიური უნივერსიტეტის სამართლის სკოლის გაცვლით პროგრამაში.
2016 წელს საქართველოს ეროვნული ბანკის სპეციალისტი. 2016 წლიდან „ქართული ოცნების“ ახალგაზრდული ორგანიზაციის თავმჯდომარე. 2018 წელს, მისი თავმჯდომარეობის პერიოდში „ქართული ოცნება-დემოკრატიული საქართველოს“ ახალგაზრდული ორგანიზაცია IUSY-ს (ახალგაზრდა სოციალისტთა საერთაშორისო გაერთიანება) წევრი გახდა.
2016 წლის საპარლამენტო არჩევნებისთვის ჩაკვეტაძე „ქართული ოცნების“ პროპორციული სიის 127-ე ნომერი იყო. 2017 წელს გიორგი ჩაკვეტაძე „ქართული ოცნების“ თბილისის საკრებულოს პროპორციული სიის მე-6 ნომრად წარადგინეს. 2017–2021 წლებში ქალაქ თბილისის მე-6 მოწვევის საკრებულოს წევრი, პარტიული სიით, საარჩევნო ბლოკი: „ქართული ოცნება — დემოკრატიული საქართველო“. 2021 წელს გიორგი ჩაკვეტაძე ქალაქ თბილისის საკრებულოს „ქართული ოცნების“ პროპორციული სიის მეოთხე ნომრად წარადგინეს. 2021–2023 წლებში ქალაქ თბილისის მე-7 მოწვევის საკრებულოს წევრი, პარტიული სიით, საარჩევნო ბლოკი: „ქართული ოცნება — დემოკრატიული საქართველო“. საკრებულოში მუშაობის პერიოდში იყო სპორტისა და ახალგაზრდულ საქმეთა კომისიის თავმჯდომარე, იურიდიულ საკითხთა და ადამიანის უფლებათა დაცვის კომისიის წევრი.
საქართველოს პარლამენტის წევრი
2020 წლის საპარლამენტო არჩევნებისთვის გიორგი ჩაკვეტაძე „ქართული ოცნების“ პროპორციული სიის 65-ე ნომრად დასახელდა.
სქოლიო
კატეგორია:დაბადებული 3 ნოემბერი კატეგორია:დაბადებული 1994 კატეგორია:საქართველოს X მოწვევის პარლამენტის წევრები კატეგორია:„ქართული ოცნების“ წევრები კატეგორია:ქუთაისში დაბადებულები
მებრძოლი არწივები
მებრძოლი-არწივები (რაინდი-არწივები) — აცტეკების ჯარში შემავალი ქვეითი მებრძოლების ერთ-ერთი სახეობა. წარმოადგენდნენ მებრძოლი-იაგუარების ანალოგიურ ელიტურ საბრძოლო რაზმებს. ჩვენამდე მოაღწია ამ მებრძოლების მრავალმა ქანდაკებამ და გამოსახულებამ.
შეიარაღება
მებრძოლი-არწივები იბრძოდნენ ხის ხმლებით, რომლებსაც ობსიდიანის პირები ჰქონდა (მაკუავიტლი). აგრეთვე ისინი იყენებდნენ შუბებს, მშვილდებსა და შუბმსროლელებს (ატლატლი). დაცვითი აღჭურვილობის როლში ისინი იყენებდნენ ბამბის დალიანდაგებულ აბჯარს, ხის ფარსა და მუზარადს, რომელსაც არწივის თავის ფორმა ჰქონდა.
250px|thumb|left|[[მებრძოლი-იაგუარები|მებრძოლი-იაგუარი ორ მებრძოლ-არწივს შორის.]]
სქოლიო
კატეგორია:აცტეკები კატეგორია:აცტეკების ჯარი
Gnamptogenys minuta
Gnamptogenys minuta — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
დასავლეთ უკრაინის სახალხო რესპუბლიკა
დასავლეთ უკრაინის სახალხო რესპუბლიკა (Західно-Українська Народна Республика, Zakhidno-Ukrayins’ka Narodna Respublyka) — აღმოსავლეთ გალიციაში მცირე ხნით (1918 წლის 18 ოქტომბრიდან 1919 წლის ივლისამდე) არსებული რესპუბლიკა, რომელსაც პრეტენზია ჰქონდა ბუკოვინასა და კარპატების რუთენიაზე. ის ასევე მოიცავდა ქალაქებს: ლვოვი (Lwów), პერემიშლი (უკრ. Peremyshl), კოლომია (Kołomyja), და ივანო-ფრანკოვსკი (Stanisławów).
დასავლეთ უკრაინის სახალხო რესპუბლიკის გერბზე, ცისფერ ფონზე გამოსახული იყო მარცხნივ მომზირალი ოქროსფერი ლომი. დროშის ფერები იყო ლურჯი და ყვითელი.
ევრიკა (მცენარე)
ევრიკა (Eureca) — ლიმონის ჯიში. გამოყვანილია კალიფორნიაში (1858). ხე სუსტად იზრდება. უეკლოა (იშვიათად მცირეეკლიანი), მსხმოიარობას იწყებს დარგვიდან მესამე წელს. ყვავილობა და მსხმოიარობა თითქმის მთელ წელიწადს გრძელდება.
ევრიკის ნაყოფი მოგრძოა, წვეტიანი, წვენი ძლიერ მჟავე და არომატული. თესლს მცირე რაოდენობით შეიცავს.
ლიტერატურა
კატეგორია:ლიმონის ჯიშები
ბოგრეში
ბოგრეში — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, იფარის თემში (სოფლები: ადიში, ბოგრეში, ზეგანი, ნაკიფარი).
მდებარეობს უღვირ-ზაგარის ქედის სამხრეთ კალთის ძირას, მდინარეების ადიშჭალისა და ენგურის შესართავთან. ზღვის დონიდან 1700 მ, მესტიიდან 25 კმ. სოფელში გადის მესტია-უშგულის გზა. სოფელში დგას ფუთა დადეშქელიანის კოშკი.
ისტორია
2019 წლის 15 აგვისტოს თსუ არქეოლოგიურმა ექსპედიციამ სოფელ ბოგრეშში ძველი წელთაღრიცხვის VIII-VI საუკუნეებით დათარიღებული ნამოსახლარი აღმოაჩინა.
დემოგრაფია
2014 წლის აღწერის მონაცემებით სოფელში ცხოვრობს 79 ადამიანი.
სქოლიო
კატეგორია:მესტიის მუნიციპალიტეტის სოფლები
გრიგორი კლინიშოვი
გრიგორი კლინიშოვი (Григорий Емельянович Клинишов; დ. 30 ნოემბერი, 1930, სოფელი აკულოვო, (რიაზანის ოლქი) — გ. 17 ივნისი, 2023, მოსკოვი ) — საბჭოთა ინჟინერ-ფიზიკოსი, ფიზიკა-მათემატიკურ მეცნიერებათა კანდიდატი (1967), ლენინის პრემიის ლაურეატი (1962), პირველი საბჭოთა ორსაფეხურიანი თერმობირთვული ბომბის — РДС-37-ის შექმნის ერთ-ერთი მონაწილე.
ბიოგრაფია
1954 წელს დაამთავრა მოსკოვის საინჟინრო-ფიზიკის ინსტიტური (ამჟამინდელი ნაციონალური კვლევითი ბირთვული უნივერსიტეტი „МИФИ“). იმავე წელს მიავლინეს КБ-11-ში (ამჟამად რუსეთის ექსპერიმენტული ფიზიკის სამეცნიერო-კვლევითი ინსტიტუტი), სადაც მუშაობდა ინჟინრად თეორიულ განყოფილებაში, რომელსაც ანდრია სახაროვი ხელმძღვანელობდა.
1967 წელს გრიგორი კლინიშოვს ფიზიკა-მათემატიკურ მეცნიერებათა კანდიდატის ხარისხი მიენიჭა. 1973 წელს ის ხელმძღვანელობდა КБ-11-ის თეორიულ განყოფილებას. 2002 წლიდან განყოფილების წამყვანი სპეციალისტია.
2023 წლის 17 ივნისს კლინიშოვი მოსკოვში, საკუთარ ბინაში გარდაცვლილი იპოვეს.
სქოლიო
კატეგორია:დაბადებული 1930 კატეგორია:დაბადებული 30 ნოემბერი კატეგორია:გარდაცვლილი 2023 კატეგორია:გარდაცვლილი 17 ივნისი კატეგორია:შრომის წითელი დროშის ორდენის კავალრები კატეგორია:ლენინური პრემიის ლაურეატები
ქართველთა შორის წერა-კითხვის გამავრცელებელი საზოგადოება
ქართველთა შორის წერა-კითხვის გამავრცელებელი საზოგადოება — საზოგადოებრივი ორგანიზაცია საქართველოში 1879-1927 წლებში, რომელიც ეწეოდა კულტურულ-საგანმანათლებლო საქმიანობას, ხსნიდა სკოლებს, სამკითხველოებს, გამოსცემდა წიგნებს.
საზოგადოების სასარგებლოდ თბილისში, სხვა ქალაქებსა და დაბა-სოფლებში იმართებოდა სხვადასხვა სახის საქველმოქმედო საღამოები, წარმოდგენები, ლატარიები და სხვა ღონისძიებები. ბევრი ქართველი მწერალი თავის თხზულებათა გამოცემას სწირავდა საზოგადოებას. ცნობილმა მეცენატებმა ძმებმა ზუბალაშვილებმა და დავით სარაჯიშვილმა დიდძალი თანხა შეიტანეს საზოგადოების სალაროში. თბილისის საადგილმამულო ბანკმა (რომლის დამფუძნებელი და თავმჯდომარე იყო ილია ჭავჭავაძე) 11 ათასი მანეთი ჩარიცხა საზოგადოების ფონდში; ასეთივე თანხა გაიღო ქუთაისის ბანკმა, რომლიდანაც 8 ათასი მანეთი გადაინახეს ქუთაისში ქართული სათავადაზნაურო სკოლის გასამართავად.
საზოგადოებამ იარსება 1927 წლამდე. 1927 წელს საზოგადოების სკოლები, ბიბლიოთეკები, ხელნაწერები და მთელი ქონება გადაეცა განათლების სახალხო კომისარიატს.
საზოგადოებამ ფასდაუდებელი ამაგი დასდო ქართული ეროვნული პედაგოგიური აზრისა და განათლების ეროვნული სისტემის ჩამოყალიბება-განვითარების, აგრეთვე, ქართველ საზოგადოებაში ეროვნული სულისკვეთების გაღვივების საქმეს. სწორედ ამ საზოგადოების მიერ XIX საუკუნის 80-იან წლებში თბილისსა და ქუთაისში დაფუძნდა ქართული სათავადაზნაურო გიმნაზიები, რომლებშიც სწავლება მიმდინარეობდა ქართულ ენაზე. წერა-კითხვის გამავრცელებელი საზოგადოების მოღვაწეთაგან განსაკუთრებით მნიშვნელოვანია ქართული პედაგოგიური აზრის გამოჩენილ წარმომადგენელთა იაკობ გოგებაშვილის, სილოვან ხუნდაძის, იოსებ ოცხელის, ივანე გომელაურის, ლუარსაბ ბოცვაძის და სხვათა ღვაწლი.
ილია ჭავჭავაძემ და მისმა თანამოაზრეებმა თანამედროვე ქართული სალიტერატურო ენის დახვეწის მიზნით ჩაატარეს ქართული დამწერლობის ისტორიაში ერთ-ერთი უმნიშვნელოვანესი რეფორმა - ქართული ანბანიდან ამოაგდეს 5 მოძველებული, არქაული ასო-ნიშანი, რომელიც ცოცხალ ქართულ ენაში აღარ გამოიყენებოდა.
წერა-კითხვის გამავრცელებელი საზოგადოების უმდიდრესი ბიბლიოთეკა ამჟამად დაცულია საქართველოს პარლამენტის  ილია ჭავჭავაძის სახელობის ეროვნულ ბიბლიოთეკაში.
დაარსების იდეა
ბატონყმობის გადავარდნის შემდეგ ქართველ საზოგადოებაში გაძლიერდა აზრი გლეხობაში სწავლა-განათლების დედა-ენაზე შეტანისა და ამ მიზნით, წერა-კითხვის საზოგადოების დაარსებისა. საზოგადოების შექმნის იდეა ჩაისახა ვიწრო წრეში, ეს აზრი განსაკუთრებით მომწიფდა იოსებ მამაცაშვილი ს ოჯახში, სადაც იკრიბებოდნენ მოწინავე ქართველები: იაკობ გოგებაშვილი, დიმიტრი ბაქრაძე, დიმიტრი მუსხელიშვილი, კონსტანტინე მამაცაშვილი, გეგე მაღალაშვილი, ვახტანგ თულაშვილი, ანტონ ფურცელაძე და სხვანი. ამ ჯგუფს 1870 წლიდან შეემატნენ ნიკო ცხვედაძე და გიორგი იოსელიანი.
1878 წლის 30 იანვარს გრიგოლ ორბელიანის თავმჯდომარეობით  გამართულ სხდომაზე წაიკითხეს წესდების პროექტი, რომლის წარდგენა კავკასიის მეფისნაცვლის კანცელარიაში დაევალათ დიმიტრი ყიფიანს, ილია ჭავჭავაძესა და ბესარიონ ღოღობერიძეს. 1879 წლის 31 მარტის წესდებით საზოგადოება 1907 წლის მარტამდე მოქმედებდა.
დამფუძნებელი სხდომა
საზოგადოების პირველი (დამფუძნებელი) სხდომა 1879 წლის 15 მაისს. საზოგადოებისა და გამგეობის პირველ თავმჯდონარედ აირჩიეს დიმიტრი ყიფიანი, მის მოადგილედ ილია ჭავჭავაძე, წევრებად ნიკო ცხვედაძე, იაკობ გოგებაშვილი, ივანე მაჩაბელი, ალექსანდრე სარაჯიშვილი და რაფიელ ერისთავი. 1882-1885 წლებში თავმჯდომარე იყო ივანე ბაგრატიონ-მუხრანელი. 1885–1907 წლებში საზოგადოებას უცვლელად თავმჯდომარეობდა ილია ჭავჭავაძე. მისი თავმჯდომარეობით ახლად არჩეული გამგეობის წევრები იყვნენ: აკაკი წერეთელი, იაკობ გოგებაშვილი, გიორგი ქართველიშვილი, გიორგი იოსელიანი, ალექსი მირიანაშვილი, ნიკო ცხვედაძე, ვასილ ყიფიანი, ეკატერინე გაბაშვილი, ა. ჩოლოყაშვილი, ანტონ ფურცელაძე და ალექსანდრე ჭყონია. საზოგადოების მდივნებად ამ პერიოდში მუშაობდნენ იონა მეუნარგია, გრიგოლ ყიფშიძე, ალექსანდრე სარაჯიშვილი, დავით კარიჭაშვილი.
სქოლიო
* კატეგორია:დიმიტრი ყიფიანი
მე, ბებია, ილიკო და ილარიონი
„მე, ბებია, ილიკო და ილარიონი“ შეიძლება აღნიშნავდეს:
ვოლინის ეროვნული პარკი
ვოლინის ეროვნული პარკი (Woliński Park Narodowy) — პოლონეთის 23 ეროვნული პარკიდან ერთ-ერთი. მდებარეობს კუნძულ ვოლინზე ქვეყნის ჩრდილო-დასავლეთით, დასავლეთ პომერანიის სავოევოდოში. დაარსდა 1960 წლის 3 მარტს და მოიცავს 109.37კმ². პარკს გააჩნია თავისი შტაბ-ბინა რომელიც მდებარეობს ქალაქ მენძიძროეში.
რესურსები ინტერნეტში
კატეგორია:პოლონეთის ეროვნული პარკები
საფრანგეთი 1960 წლის ზაფხულის ოლიმპიურ თამაშებზე
საფრანგეთმა ზაფხულის ოლიმპიურ თამაშებზე მეთოთხმეტედ იასპარეზა 1960 წელს, იტალიის დედაქალაქ რომში. ამ თამაშებზე მათ 2 ვერცხლისა და 3 ბრინჯაოს მედალი მოიპოვეს.
რესურსები ინტერნეტში
კატეგორია:ქვეყნები 1960 წლის ზაფხულის ოლიმპიურ თამაშებზე კატეგორია:საფრანგეთი ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
Gnamptogenys moelleri
Gnamptogenys moelleri — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
სოპუერტა
სოპუერტა  — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ბისკაიის პროვინციის ლას-ენკარტასიონესის კომარკის შემადგენლობაში. ფართობი — 42,8 კმ². მოსახლეობა — 2570 კაცი (2020 წ.).
სქოლიო
კატეგორია:ბისკაიის მუნიციპალიტეტები კატეგორია:ბისკაიის ქალაქები
დიდი ხურალი
დიდი სახელმწიფო ხურალი, ასევე დიდი ეროვნული ხურალი ან ასამბლეა — მონღოლეთის პარლამენტი, ერთპალატიანი საკანონმდებლო ორგანო, რომელშიც ასევე გაერთიანებულია მთავრობის აპარატი.
ხურალის 76 წევრი წარმოადგენს საკუთარ ამომრჩეველთა ჯგუფს და აირჩევა უბრალო უმრავლესობით ოთხი წლის ვადით. არჩევნები ძალაშია მხოლოდ იმ შემთხვევაში თუ ამომრჩეველთა მინიმუმ 50% მისცემს ხმას. მონღოლეთის მოქალაქეებს არჩევნებში ხმის მიცემის უფლება 18 წლის ასაკიდან აქვთ თუ ისინი ამ დროს მონღოლეთში ცხოვრობენ. საკანონმდებლო ორგანოში კენჭისყის უფლება 25 წლიდან ეძლევათ.
რესურსები ინტერნეტში
კატეგორია:მონღოლეთი
მონსონ-დე-კამპოსი
მონსონ-დე-კამპოსი (Monzón de Campos) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის ტიერა-დე-კამპოსის კომარკის შემადგენლობაში. ფართობი — 45 კმ². მოსახლეობა — 586 კაცი (2020 წ.).
სქოლიო
კატეგორია:პალენსიის მუნიციპალიტეტები
ლოს-როკესის არქიპელაგის ეროვნული პარკი
ლოს-როკესის არქიპელაგის ეროვნული პარკი (Parque Nacional Archipiélago de Los Roques ან PNALR) — ეროვნული პარკი ვენესუელაში. შეიქმნა 1972 წელს და მთლიანად მოიცავს კარიბის ზღვაში მდებარე ლოს-როკესის არქიპელაგს. მის შემადგენლობაში შედის როგორც ხმელეთი, ისე წყალი, დასავლეთიდან აღმოსავლეთისკემ 36 კმ-ზე და ჩრდილოეთიდან სამხრეთისკენ 24,6 კმ-ზე. მთლიანი ფართობი 2 211,2 კმ²-ია. შედგება 50 კუნძულისა და 292 ციცქნა კუნძულისგან. პარკისთვის დამახასიათებელია პეიზაჟებს დიდი მრავალფეროვნება და სილამაზე. მდებარეობს დედაქალაქ კარაკასიდან და ქვეყნის მთავარი პორტის — ლა-გუაირიდან პირდაპირი ხაზის გავლებით ჩრდილოეთით.
პარკი ფლობს მთელს კარიბის ზღვაში ერთ-ერთ საუკეთესოდ დაცულ მარჯნის რიფებს. ტურიზმის განვითარების მთავარი ხელშემშლელი ფაქტორი, გარდა იმისა რომ მისი ეროვნული პარკის სტატუსი მკაცრად აკონტროლებს ბიზნეს-საქმიანობებს, არის მდინარეებისა და მუდმივი წყლის სხვა რესურსების ნაკლებობა, რაც თავის მხრივ დაბალი ნალექიანობითაა გამოწვეული.
ლოს-როკესი უზრუნველყოფს ვენესუელაში მოხმარებული კიბოსნაირების 90%-ის მიწოდებას. 1990-იანი წლებიდან, ძირითადი ეკონომიკური საქმიანობა — მეთევზეობა, ტურიზმმა ჩაანაცვლა. ყოველწლიურად პარკს 50,000 ტურისტი სტუმრობს, რომლებიც ღამის 60-მდე გასათევსა და პატარა სასტუმროებში ბინავდებიან.
პარკის უმაღლესი ადგილი ზღვის დონიდან 130 მეტრზე მდებარეობს. არქიპელაგის სამხრეთით, ზღვის სიღრმე 1700 მეტრია, მის მოპირდაპირედ, კუნძულების მეორე მხარეს კი საშუალო სიღრმე 15 მეტრს არ აღემატება.
რესურსები ინტერნეტში
კატეგორია:ვენესუელის ეროვნული პარკები კატეგორია:1972 წელს დაარსებული დაცული ტერიტორიები
ტაირ ჟაროკოვი
ტაირ ჟაროკოს ძე ჟაროკოვი (დ. 5 ოქტომბერი  [ ძვ. სტ. 22 სექტემბერი], 1908, სოფ. ურდა, ახლანდელი ჯანიბექის რაიონი, ურალსკის ოლქი  — გ.  11 მარტი, 1965, ალმა-ათა) — ყაზახი პოეტი.
სქოლიო
კატეგორია:ყაზახი პოეტები
Gnamptogenys mordax
Gnamptogenys mordax — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
მიხეილ ჟაროვი
მიხეილ ივანეს ძე ჟაროვი (დ.    27 ოქტომბერი [ ძვ. სტ. 14 ოქტომბერი], 1900, მოსკოვი — გ. 16 დეკემბერი, 1981, მოსკოვი) —საბჭოთა ეპოქის რუსი მსახიობი და რეჟისორი. სსრკ სახალხო არტისტი (1949). სოციალისტური შრომის გმირი(1974), სკკპ წევრი 1950-იდან. 1919 წელს დაამთავრა მუშათა ორგანიზაციების სამხატვრო-საგანმანათლებლო კავშირის თეატრთან არსებული სტუდია. სხვადასხვა დროს იყო მოძრავი საფრონტო თეატრის, მეიერხოლდის სახ. საცდელ-ჰეროიკული თეატრის, მოსკოვის კამერული თეატრის და სხვა თეატრების მსახიობი. 1938-იდან მოღვაწეობს მოსკოვის მცირე თეატრში. თავდაპირველად წარმატებით ასრულებდა კომიკურ როლებს. მისი თამაში გამოირჩეოდა ხალხური, ხალისიანი იუმორით, მომხიბვლელობით. შემდგომ წლებში ასევე წარმატებით გამოდიოდა სახასიათო და დრამატულ როლებში. კომედიური სიმსუბუქე ამ როლებში შერწყმულია ფსიქოლოგიურ სიღრმესთან. თეატრში ითამაშა: პროხორი (გორკის "ვასა ჟელეზნოვა"), ლებედევი ( ჩეხოვის "ივანოვი"), დიკი (ოსტროვსკის "ჭექა-ქუხილი") და სხვა. ჟაროვი საბჭოთა კინოს გამოჩენილი მსახიობია. როლებში:ჟიგანი ("ცხოვრების საგზური", 1931), ზაიცევი ("სამი ამხანაგი", 1935), სმირნოვი ("დათვი", 1938), მენშიკოვი ("პეტრე I", 1937-1939), დიაკი გავრილა ("ბოგდან ხმელნიცკი", 1941), ანისკინი ("სოფლის დეტექტივი", 1969) და სხვა. სსრკ სახელმწიფო პრემიის ლაურეატი (1941, 1942, 1947). დაჯილდოებულია ლენინის ორდენით, ოქტომბრის რევოლუციის ორდენით, 3 სხვა ორდენითა და მედლებით.
ლიტერატურა
კატეგორია:XX საუკუნის რუსი მამაკაცი მსახიობები კატეგორია:ფილატელისტები კატეგორია:დაბადებული 27 ოქტომბერი კატეგორია:დაბადებული 1900 კატეგორია:გარდაცვლილი 16 დეკემბერი კატეგორია:გარდაცვლილი 1981
ტოროსი
მინი|ტოროსი მინი|ტოროსი ტოროსი — ზღვების, ტბების, წყალსაცავებისა და მდინარეების ყინულსაფარში წარმოქმნილი ყინულის ნატეხების გროვა, რომელიც ყალიბდება ყინულის ველის გვერდითი წნევის შედეგად და აგრეთვე ფსკერის ნაპირებზე და წყალმარჩხ მონაკვეთებზე. ღია ზღვაში ტოროსის სიმაღლე ზოგჯერ 10 მ-ს აღემატება, ხოლო სანაპირო ნაწილებში 15–20 მ-მდეა.
მდინარეებზე, ტბებსა და წყალსაცავებზე მისი სიმაღლეა 5–10 მ. ტოროსულმა ყინულმა შეიძლება წარმოქმნას სერები, სარტყლები და ბარიერები. ტოროსის სერი ყინულის სწორხაზოვანი გროვაა, რომელიც წარმოიქმნება დრეიფგამყოფში ყინულის შეკუმშვისა და დახვნის შედეგად. ტოროსის სარტყელი ყინულის გროვაა რამდენიმე პარალელური სერის სახით, რომელიც თავის მხრივ, წარმოიქმნება ყინულის მრავალრიცხოვანი შეკუმშვისა და დახვნის შედეგად.
ტოროსის ბარიერი ნაპირის ყინულზე არსებული მძლავრი სერია, რომელიც ადგილ-ადგილ შეიცავს სტამუხებს (ყინულოვანი ტოროსული წარმონაქმნი თავთხელზე), რომელიც მას გრუნტთან აკავშირებს. ტოროსი ყველაზე მეტად განვითარებულია აღმოსავლეთ ციმბირის ზღვასა და ჩუკოტკის ზღვაში, აგრეთვე ჩრდილოეთის ყინულოვანი ოკეანის ღია ნაწილებში.
სქოლიო
კატეგორია:გლაციოლოგია კატეგორია:ოკეანოლოგია
უმბრა
უმბრა (Umbra krameri) — თევზი უმბრასებრთა ოჯახისა. აქვს წითელ-მოწაბლისფრო სხეული, რომლის სიგრძე 50-90 მმ, იშვიათად 115 მმ, მასა 27 გრამს აღწევს. დაფარულია ციკლოიდური ქერცლებით. გავრცელებულია მდინარეების დუნაისა და დნესტრის აუზებში. იკვებება ზოობენთოსითა და თევზის ლიფსიტებით. გამრავლებას იწყებს ერთი წლისა. ტოფობს მარტიდან — მაისამდე; ყრის 150-ზე მეტ ქვირითს, რომელსაც დედალი იცავს. სარეწაო მნიშვნელობა არ აქვს.
ლიტერატურა
კატეგორია:უმბრასებრნი
სან-ხუანი (პუერტო-რიკო)
სან-ხუანი (San Juan Bautista) — პუერტო-რიკოს დედაქალაქი და ყველაზე მჭიდროდ დასახლებული მუნიციპალიტეტი. 2000 წლის აღწერით, ცხოვრობს 433.733 ადამიანი, მოსახლეობით ეს არის 42-უდიდესი ქალაქი რომელიც შედის შეერთებული შტატების იურისდიქციაში. სან-ხუანი დაარსებული იქნა ესპანელი კოლონისტების მიერ 1521 წელს, ამ დასახლებას მათ უწოდეს სიუდად პუეტო რიკო („მდიდარი პორტ ქალაქი“). პუერტო-რიკოს დედაქალაქი არის მეორე უძველესი ევროპული დასახლება ამერიკაში, დომინიკელთა რესპუბლიკის დედაქალაქის სანტო-დომინგოს შემდეგ. რამდენიმე ისტორიული შენობა მდებარეობს სან-ხუანში, მათ შორის ყველაზე გამორჩეული არის ქალაქის ყოფილი თავდაცვის ისეთი ციხესიმაგრეები როგორებიცაა, ფორტ-სან-დელ-მორო და ფორტ-სან-კრისტობალი, აგრეთვე ერთ-ერთი უძველესი შენობაა ლა-ფორტელეზე, ეს არის უძველესი აღმასრულებელი სახლი რომელიც უწყვეტად გამოიყენებოდა ამერიკაში.
ამჟამად სან-ხუანში არის პუეტო-რიკოს ყველაზე მნიშვნელოვანი ნავსადგური. ქალაქი კუნძულის წარმოების, ფინანსური, კულტურული და ტურისტული ცენტრია. აქ არის დედაქალაქის სტატისტიკური ფართი, მათ შორის, სან-ხუანი და მუნიციპალიტეტები: ბაიამონი, გუაინაბო, კატანო, კანოვანასი, კაგუასი, თოა-ალტა, თოა-ბაჯა, კაროლინა და ტრუხილო-ალტა. აქ ცხოვრობს დაახლოებით 2 მილიონი მოქალაქე, რომლებიც პუერტო-რიკოს მასახლეობის თითქმის ნახევარს შეადგენენ. სან-ხუანი მასპინძელია მრავალი მნიშვნელოვანი სპორტული მოვლენის, 1966 წელს აქ გაიმართა ცენტრალური ამერიკის და კარიბების თამაშები, 1979 წელს პან-ამერიკული თამაშები, 2006 და 2009 წლებში მსოფლიო ბეისბოლის თამაშები და კარიბის კუნძულების სერია.
თავდაპირველად, ქალაქ სან-ხუანს ეწოდა პუერტო-რიკო, რაც ნიშნავს „მდიდარ პორტს“, ეს სახელი ცოტა მოგვიანებით მთელ კუნძულს ეწოდა. დედაქალაქის და კუნძულის სახელები მოგვიანებით ერთმანეთისგან განცალკევდა.
სქოლიო
კატეგორია:პუერტო-რიკოს მუნიციპალიტეტები კატეგორია:კარიბის ზღვის აუზის ქვეყნების დედაქალაქები კატეგორია:სან-ხუანი-კაგვასი-გვაინაბოს მეტროპოლიტენური ტერიტორია
საფრანგეთი 1964 წლის ზაფხულის ოლიმპიურ თამაშებზე
საფრანგეთმა ზაფხულის ოლიმპიურ თამაშებზე მეთხუთმეტედ იასპარეზა 1964 წელს, იაპონიის დედაქალაქ ტოკიოში. ამ თამაშებზე მათ სხვადასხვა სინჯის 15 მედალი მოიპოვეს.
სემიუელ ლეროი ჯექსონი
სამუელ ლეროი ჯექსონი (Samuel L. Jackson დ. 21 დეკემბერი, 1948) — ოსკარის ნომინანტი და BAFTA-ს გამარჯვებული ამერიკელი მსახიობი.
საფრანგეთი 1964 წლის ზაფხულის ოლიმპიურ თამაშებზე
რესურსები ინტერნეტში
კატეგორია:ქვეყნები 1964 წლის ზაფხულის ოლიმპიურ თამაშებზე კატეგორია:საფრანგეთი ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
სემიუელ ლეროი ჯექსონი
ცხოვრების ადრეული წლები
სემიუელ ლ. ჯექსონი დაიბადა 1948 წლის 21 დეკემბერს, ვაშინგტონში. იგი გაიზარდა ჩატანუგაში, ტენესი, დედამის, ელიზაბეტ ჯექსონთან ერთად. მამამისი ცხოვრობდა კანსასაში, მისური, შემდეგ კი გარდაიცვალა. მიზეზი ალკოჰოლი იყო. ჯექსონი მხოლოდ რამდენიმეჯერ შეხვდა მამამისს. იგი დადიოდა Riverside High-ში (ამჟამად Chattanooga School for the Arts and Sciences). ამის შემდეგ იგი მივიდა Morehouse College-ში, ატლანტა, ჯორჯიის შტატი.
კარიერა
ჯექსონმა კარიერა დაიწყო 1972 წელს, ფილმში „Together for Days“. ამ დაწყებითი როლის შემდეგ, მან გადაწყვიტა წასულიყო საცხოვრებლად ნიუ-იორკში, რამაც მას წარმატება მოუტანა. 1981 წელს, მან შეასრულა უმნიშვნელო როლი ფილმში „რეგთაიმი“. შემდეგი 6 წელი, ჯექსონისთვის წარუმატებელი გამოდგა. 1987 წელს, მან მიიღო მონაწილეობა ფილმში „ნამდვილი ედი მერფი“, ხოლო 1988 წელს, ფილმში „ამერიკაში დაბრუნება“. 1981 წელს, ჯექსონმა გაიცნო სპაიკ ლი და 1988 წელს ითამაშა მის ფილმში „School Daze“. ამას მოყვა ფილმები: „სიყვარულის ზღვა“ (1989),დიდებული ბიჭები (1990), „ბლუზი უკეთეს ცხოვრებაზე“ (1990) და „ცდუნება“ (1990). სპაიკ ლის დახმარებით ასევე მან ითამაშა ფილმში „ჯუნგლების ციებ–ცხელება“.
ჯექსონის წარმატება შეიმჩნევა 1990-93 წლებში. მან ითამაშა ბევრ წარმატებულ ფილმში: „მხოლოდ ბიზნესი“ (1991), „ავტორიტეტი“ (1992) თუფაქ შაკურთან ერთად, „პატრიოტული თამაშები“ (1992), „დატენილი იარაღი 1“ (1993) „ამოსი და ენდრიუ“ (1993) და „იურული პარკი“ (1993).
ტრუსიოსი
ტრუსიოსი (Trucios, Turtzioz) — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ბისკაიის პროვინციის ლას-ენკარტასიონესის კომარკის შემადგენლობაში. ფართობი — 31 კმ². მოსახლეობა — 509 კაცი (2020 წ.).
სემიუელ ლეროი ჯექსონი
კარიერა
1999 წელს, ჯექსონმა ითამაშა ფილმში „ვარსკვლავური ომები, ეპიზოდი I: ფარული საფრთხე“. რასაც მოყვა ფილმის გაგრძელება 2002 წელს „ვარსკვლავური ომები, ეპიზოდი II: კლონების თავდასხმა“ და 2005 წელს „ვარსკვლავური ომები, ეპიზოდი III: სითების შურისძიება“. ჯექსონმა ითამაშა ისეთ წარმატებულ ფილმებში როგორევიცაა: „უვნებელი“ (2000), „ბრძოლის წესები“ (2000), „ადამიანი გამოქვაბულიდან“ (2001), „სამი იქსი“ (2002), „ფორმულა 51“ (2002), „ბაზა“ (2003), „სპეცრაზმი“ (2003), „ჩემს ქვეყანაში“ (2004), „სუპეროჯახი“ (2004), „მოკალი ბილი, ტომი 2“ (2004), „კაცი“ (2005), „სამი იქსი 2“ (2005), „მწვრთნელი კარტერი“ (2005), „სიმამაცის სახლი“ (2006), გველები თვითმფრინავზე (2006), „ჩემპიონის დაბრუნება“ (2007), 1408 (2007), „შავი გველის კვნესა“ (2007) „მწმენდავი“ (2007), „რკინის კაცი“ (2008).
2012 წელს ჯექსონმა კლავ ითანამშრომლა კვენტინ ტარანტინოსთან და მონაწილეობა მიიღო ტარანტინოს უკანასკნელ ფილმში „ჯანგო გათავისუფლებული“. ჯექსონმა შეასრულა სტეფენის როლი, შავკანიანი მსახურისა, რომელიც მონობისა და რასიზმის დამცველად გამოდის.
პირადი ცხოვრება
ჯექსონი დაქორწინდა ამერიკელ მსახიობ, ლატანია რიჩარდსონთან 1980 წელს. წყვილს, რომელიც ცხოვრობს ლოს-ანჯელესში ჰყავს ქალიშვილი, ზოი. იგი დაიბადა 1982 წელს და სწავლობს კულინარიის სკოლაში. thumb|400px|სამუელ ლ. ჯექსონი ფილმში „[[მაკულატურა (ფილმი)|მაკულატურა“]]
რესურსები ინტერნეტში
კატეგორია:დაბადებული 1948 კატეგორია:ამერიკელი მსახიობები კატეგორია:დაბადებული 21 დეკემბერი
ალინა იეგერშტედტი
ალინა იეგერშტედტი (Alina Jägerstedt; დ. 1858, 3 ივნისი, სტოკჰოლმი, გ. 1919 , 3 ნოემბერი, სტოკჰოლმი) — შვედი სოციალ-დემოკრატი და პროფკავშირისტი. ის იყო ერთადერთი ქალი წევრი 1889 წლის კონგრესზე, სადაც დაარსდა შვედეთის სოციალ-დემოკრატიული პარტია. იგი მონაწილეობდა სკანდინავიის თამბაქოს მუშაკთა კავშირის წარმომადგენლად. კონგრესზე მის მიერ წარმოდგენილი შუამდგომლობის წყალობით, ორივე სქესი თავიდანვე შედიოდა შვედეთის სოციალ-დემოკრატიულ პარტიაში.
ცხოვრება
ალინა იეგერშტედტი დაიბადა სტოკჰოლმის მუშათა კლასის ოჯახში. მისი მამა, პოლიციელი ანდერს იოჰან იეგერშტედი გარდაიცვალა მისი დაბადებიდან მალევე, ხოლო მისი ორი ძმა გადაიყვანეს ბავშვთა სახლში ( Stora Barnhuset ), რადგან დედას არ შეეძლო ყველა მისი შვილის გამოკვება, როგორც ქვრივი. ალინა იეგერშტედტმა თამბაქოს ინდუსტრიაში მუშაობა თორმეტი წლის ასაკში დაიწყო. მას შემდეგ, რაც ადრევე შეეძინა შვილი კაცთან, რომელმაც მიატოვა, იგი მარტო ირჩენდა თავს, მის ქალიშვილსაც და მოხუცი დედასაც.
იეგერშტედტი შეუერთდა Skandinaviska Tobaksarbetarförbundet- ს 1884 წელს. არა მხოლოდ ბევრი ქალი იყო თამბაქოს მრეწველობაში, არამედ სხვა სამრეწველო სამუშაოებისგან განსხვავებით, ქალებს ხშირად ჰქონდათ უფრო კვალიფიციური სამუშაო დავალებები ამ ინდუსტრიაში, რაც მათ უფრო ძლიერ პოზიციას აძლევდა მის კავშირში, ვიდრე იმ დროს ხშირად ხდებოდა. ალინა იეგერშტედტი იყო კავშირის გამგეობისა და რამდენიმე კომიტეტის წევრი 1880-1890-იან წლებში და სწორედ ამ თანამდებობაზე მიიღო მონაწილეობა 1889 წლის კონგრესში, როდესაც შვედეთის სოციალ-დემოკრატიული პარტია დაარსდა. ყრილობის დროს მან წამოაყენა შუამდგომლობა, რომლითაც მოითხოვდა ქალების პარტიის წევრებად ჩართვას, რაც იმ დროს პოლიტიკური პარტიებისთვის არ იყო გავრცელებული, მაგრამ ყრილობამ მხარი დაუჭირა. მას შემდეგ, რაც 1892 წელს ემილი რატოუს მიერ დაარსდა სოციალ-დემოკრატიული ქალთა კლუბი Stockholms allmänna kvinnoklubb, სწორედ ამ კლუბს შეუერთდა ალინა იეგერშტედი.
რესურსები ინტერნეტში
კატეგორია:დაბადებული 1858 კატეგორია:გარდაცვლილი 1919 კატეგორია:დაბადებული 3 ივნისი კატეგორია:გარდაცვლილი 3 ნოემბერი კატეგორია:შვედი ფემინისტები კატეგორია:სოციალისტი ფემინისტები
Metallica (ალბომი)
Metallica (ცნობილი როგორც „შავი ალბომი“) — ამერიკული მძიმე მეტალ ჯგუფ მეტალიკის დაუსათაურებელი რიგით მეხუთე სტუდიური ალბომი, რომელიც 1991 წელს გამოვიდა გაყიდვაში ლეიბლზე Elektra Records და დღემდე ერთ-ერთ საუკეთესოდ ითვლება ჯგუფის ისტორიაში. ამ ალბომში შესულია ჯგუფის ყველაზე ცნობილი კომპოზიციები, მათ შორის The Unforgiven, Nothing Else Matters, Enter Sandman, Wherever I May Roam და Sad but True.
პროდიუსირება დახვეწილია წინა ალბომებთან შედარებით. გამოკვეთილია ბას-გიტარის ხმაც. რიტმი შენელებულია და უფრო მეტი ყურადღება მელოდიურობას ეთმობა. შესულია მსოფლიოს კლასიკურ ალბომთა რიცხვში. გადაღებულია დოკუმენტური ფილმიც „Classic Albums“ სერიაში.
ალბომის გაფორმება მოიცავს შავ ფონზე ჯგუფის ნაცრისფერ ლოგოს ზედა მარცხენა კუთხეში და ასევე ნაცრისფერ დახვეულ გველს ქვედა მარჯვენა კუთხეში. გველი აღებულია ძველი ამერიკული დროშიდან, ხოლო დევიზი ამ დროშაზე Don't Tread on Me სიმღერის სახელწოდებაცაა, რომელიც ამავე ალბომშია შესული. ასეთი გაფორმება ჯეიმზმა იმით ახსნა, რომ ხალხი მუსიკით უნდა დაინტერესდეს და არა მისი გარეგნული გაფორმებით; კირკ ჰემეტის შეფასებით, ეს ალბომი არის მათი Dark Side of the Moon.
ალბომი ოთხი კვირა არ თმობდა პირველ ადგილს ბილბორდ 200-ში, მაჩვენებლით იგი მეექვსეა ჩარტის ისტორიაში (პირველი — პინკ ფლოიდის The Dark Side of the Moon). „შავი ალბომი“ მეტალიკის საუკეთესოდ გაყიდვადი ალბომია: 16 მილიონი ეგზემპლარი გაიყიდა აშშ-ში, 22 მილიონი კი მის ფარგლებს გარეთ. 2004 წელს გამოშვებული იქნა ალბომი DVD-Audio ფორმატში Elektra Records-ის მიერ.
2012 წლის 13 დეკემბრის მდგომარეობით, ალბომი 16-ჯერაა შეფასებული პლატინად RIAA-ს მიერ.
ისტორია
ალბომის ტექსტები დაწერილი იქნა ჯეიმზ ჰეტფილდის მიერ. შედარებით წინა ოთხ ალბომთან, ლირიკა უფრო მეტად პირადული იყო. მაგალითად: სიმღერის The God That Failed ტექსტი ჰეტფილდის დედის სიმსივნეთი გარადცვალებაზე და მისივე ქრისტიანულ რწმენაზეა, რომლის იმედად წამლებზე უარს ამბობდა. კიდევ ერთი კარგი მაგალითია Nothing Else Matters, რომელიც ასახავს ჰეტფილდის გრძნობებს მისი შეყვარებულის მიმართ. ალბომმა დაასრულა მეტალიკის ტრადიცია, ყოველ ალბომში გრძელი ინსტრუმენტალის ჩაწერისა, სანამ არ გამოვიდა ალბომი Death Magnetic.
ბობ როკი
შავი ალბომს პროდიუსირებას უწევდა ბობ როკი. მეტალიკა არ გეგმავდა ბობის დაქირავებას მანამ, სანამ მისი მუშაობით ჯგუფ Mötley Crüe-სთან მოხილული არ დარჩნენ. ალბომის ხმა და ჟღერადობა ნამდვილად განსხვავდებოდა წინა ალბომებისგან, განსაკუთრებით კი პროდიუსირების მხრივ გაკრიტიკებულ წინა ალბოთან ...And Justice for All შედარებით. ბობმა ჯგუფის მუშაობა ისეთ გეგმიურ და რუტინულ პროცესად აქცია, ჩაწერის დამთავრების შემდეგ ლარსმა განაცხადა, რომ აღარ სურდა მისი დანახვა. მუშაობის ეს დაძაბული პროცესი, რომელმაც შედეგად მიგვიყვანა შავ ალბომამდე, ასახულია ორ დოკუმენტურ ფილმში: A Year and a Half in the Life of Metallica და Classic Albums: The Black Album. მიუხედავად დავებისა ჯგუფსა და ბობ როკს შორის, ბობმა განაგრძო მუშაობა მეტალიკასთან 2003 წლის ალბომის St. Anger ჩათვლით.
ტურნეები
ალბომის მომდევნო ტურნეებმა, Wherever We May Roam და მოგვიანებით Nowhere Else To Roam, მეტალიკა სამი წლით დააშორა სტუდიას. ტურნეების ცალკეული ფრაგმენტები ასახულია დოკუმენტურ ფილმში A Year and a Half in the Life of Metallica და Live Shit: Binge & Purge ვიდეო ვერსიაში. ამ წლებში ჯეიმზის ხმა იწყებს ნელ-ნელა გაუარესებას გამუდმებული ტურნეების შედეგად. ზოგიერთი სიმღერა, როგორებიცაა Enter Sandman, Nothing Else Matters და Sad but True გახდა მუდმივი შემადგენელი ამ და მომდევნო ტურნეებისა. ზოგიერთი სხვა სიმღერა კი, როგორებიცაა Holier Than Thou, The God That Failed და Through The Never, 1995 წლის შემდეგ ცოცხლად აღარ შესრულებულა წლების განმავლობაში, მანამ, სანამ ჯგუფმა ბასისტ რობერტ ტრუჰილოსთან ერთად არ დაიწყო ძველი სიმღერების კატალოგის უფრო ფართოდ შესრულება.
პერსონალი
ინფორმაცია პერსონალის შესახებ ეფუძნება ალბომის ანოტაციებს.
სქოლიო
კატეგორია:მეტალიკის ალბომები კატეგორია:1991 წლის ალბომები კატეგორია:Elektra Records-ის ალბომები კატეგორია:Vertigo Records-ის ალბომები კატეგორია:Universal Music Group-ის ალბომები კატეგორია:გრემის ჯილდოს მფლობელი ალბომები
ვანადიუმი
ვანადიუმი (Vanadium; ქიმიური სიმბოლო — ) — ელემენტთა პერიოდული სისტემის მეოთხე პერიოდის, მეხუთე ჯგუფის (მოძველებული კლასიფიკაციით — მეხუთე ჯგუფის თანაური ქვეჯგუფის, Vბ) ქიმიური ელემენტი. მისი ატომური ნომერია 23, ატომური მასა — 50.942, tდნ — 1910 °C, tდუღ — 3407 °C, სიმკვრივე — 6.11 გ/სმ3. მოვერცხლისფრო-რუხი ფერის პლასტიკური ლითონი.
ისტორია
ვანადიუმი აღმოჩენილ იქნა 1801 წ. მეხიკოელი მინერალოგიის პროფესორის ანდრეს მანუელ დელ რიოს მიერ ტყვიის მადნებში. მან აღმოაჩინა ახალი ლითონი და მისთვის სახელად «პანქრომიუმი» შეარჩია, მისი ნაერთების ფერების ფართო დიაპაზონის გამო, შემდგომ კი შეუცვალა სახელი და უწოდა «ერითრონიუმი». დელ რიოს არ გააჩნდა ავტორიტეტი ევროპის მეცნიერულ წრეებში და ევროპელმა ქიმიკოსებმა ეჭვი შეიტანეს მის რეზულტატებში. შემდგომ კი მანაც დაკარგა თავდაჯერებულობა თავის აღმოჩენაში და განაცხადა, რომ აღმოაჩინა მხოლოდ ტყვიის ქრომატი.
1830 წელს ვანადიუმი ხელახლა იქნა აღმოჩენილი შვედი ქიმიკოსის ნილს სეფსტრემის მიერ რკინის მადანში. ახალ ელემენტს სახელწოდება მისცეს ბერცელიუსმა და სეფსტრემმა.
ვანადიუმის აღმოჩენის შანსი ჰქონდა ფრიდრიხ ველერს, რომელიც იკვლევდა მექსიკურ მადანს, მაგრამ სერიოზულად მოიწამლა ფტორწყალბადით ვანადიუმის აღმოჩენამდე და ვერ შეძლო კვლევების გაგრძელება. თუმცა ველერმა დაამტკიცა რომ მადანი შეიცავდა ვანადიუმს და არა ქრომს.
ბუნებაში არსებობა
ვანადიუმი მიეკუთვნება გაბნეულ ელემენტებს და ბუნებაში თავუსუფალი სუფთა სახით არ გვხვდება. დედამიწის ქერქში ვანადიუმის შემცველობა მასის მიხედვით სავარაუდოდ შეადგენს 1,6%, ოკეანეების წყლებში 3%. ვანადიუმის საშუალოდ ყველაზე მეტი შემცველობა შეიმჩნევა მაგმატურ ქანებში განსაკუთრებულად გაბროში და ბაზალტში (230—290 გ/ტ). დანალექ ქანებში ვანადიუმის მნიშვნელოვანი დაგროვება ხდება ბიოლიტებში (ასფალტიტებში, ნახშირებში, ბითომინოზურ ფოსფატებში), ბითუმინოზურ ფიქალებში, ბოქსიტებში, და ასევე ოოლიტურ და სილიციუმიან რკინის მადნებში. ვანადიუმის იონური რადიუსების სიახლოვეს და მაგმატურ ქანებში ფართოდ გავრცელებულ რკინას და ტიტანს მივყავართ იქამდის, რომ ვანადიუმი ჰიპიგენურ პროცესებში მთლიანად გაბნეულ მდგომარეობაშია და არ წარმოქმნის საკუთარ მინერალებს. მის მატარებლებს წარმოადგენენ ტიტანის მრავალრიცხოვანი მინერალები (ტიტანომაგნეტიტი, სფენი, რუტილი, ილმენიტი), სლუდი, პიროქსენი და ძოწი, რომელსაც გააჩნია მაღალი იზომორფული ტევადობა ვანადიუმის მხრივ. მნიშვნელოვანი მინერალებია: პატრონიტი V(S2)2, ვანადინიტი Pb5(VO4)3Cl და სხვა. ვანადიუმის მიღების ძირითად წყაროს წარმოადგენს — რკინის მადნები, რომლებიც ვანადიუმს შეიცავენ როგორც მინარევს.
საბადოების მდებარეობა
ცნობილია საბადოები პერუში, კოლორადო აშშ-ში, სამხრეთ აფრიკის რესპუბლიკაში, ფინეთში, ავსტრალიაში, სომხეთში, რუსეთში.
მიღება
მრეწველობაში ვანადიუმის მიღებისთვის, მინარევებიანი რკინის მადნიდან თავდაპირველად ამზადებენ კონცენტრატს, რომელშიც ვანადიუმის კონცენტრაცია აღწევს 8-16 %. შემდგომ ჟანგვითი დამუშავებით ვანადიუმი გადაყავთ უმაღლესი დაჟანგვის ხარისხში +5 და გამოყოფენ წყალში ადვილად ხსნად ნატრიუმის ვანადატს (Na) NaVO3. ხსნარში გოგირდმაჟავის მცირე დამატებით წარმოიქმნება ნალექი, რომელიც გაშრობის შემდეგ შეიცავს 90 %-ზე მეტ ვანადიუმს.
პირველად კონცენტრატს აღადგენენ დომენის ღუმელებში და მიიღებენ ვანადიუმის კონცენტრატს, რომელსაც შემდგომ გამოიყენებენ ვანადიუმისა და რკინის შენადნობის — ეგრეთ წოდებული ფეროვანადიუმის (შეიცავს 35-დან 80 %-მდე ვანადიუმს) გამოდნობისას. ლითონური ვანადიუმი შეიძლება დამზადდეს ვანადიუმის ქლორიდის აღდგენით წყალბადის (H) მეშვეობით, ვანადიუმის ოქსიდების თერმული აღდგენით (V2O5 ან V2O3) კალციუმით, თერმული დისოციაციით VI2 და სხვა მეთოდებით.
ფიზიკური თვისებები
ვანადიუმი — პლასტიკური მოვერცხლისფრო-რუხი ფერის ლითონია, გარეგნულად ძალიან ჰგავს ფოლადს. კრისტალური მესერი კუბური მოცულობა ცენტრირებულია, a=3,024 Å, z=2, სივრცული ჯგუფი - Im3m. დნობის ტემპერატურა 1920 °C, დუღილის ტემპერატურა 3400 °C, სიმკვრივე 6,11 გ/სმ³. ჰაერზე გახურებისას 300 °C-ზე ზევით ვანადიუმი ხდება მყიფე. ჟანგბადის, წყალბადის და აზოტის მინარევები მკვეთრად ამცირებენ ვანადიუმის პლასტიკურობას და ამაღლებენ მის სიმაგრეს და სიმყიფეს.
ქიმიური თვისებები
ქიმიურად ვანადიუმი საკმაოდ ინერტულია. ის მდგრადია ზღვის წყლის, მარილმჟავის, აზოტმჟავის, გოგირდმაჟავის და ტუტეების გაზავებული ხსნარების მიმართ.
ჟანგბადთან ვანადიუმი წარმოქმნის რამდენიმე ოქსიდს: VO, V2O3, VO2,V2O5. ნარინჯისფერი V2O5 — მჟავა ოქსიდია, მუქი-ლურჯი VO2 — ამფოტერულია, ვანადიუმის დანარჩენი ოქსიდები - ფუძე ოქსიდებია. ვანადიუმის ჰალოგენიდები ჰიდროლიზდება.
ცნობილია ვანადიუმის შემდეგი ოქსიდები: ვანადიუმის ნაერთები დაჟანგვის ხარისხით +2 და +3 — ძლიერი აღმდგენებია, +5 დაჟანგვის ხარისხით ავლენს დამჟანგავის თვისებებს. ცნობილია ძნელადმდნობი ვანადიუმის კარბიდი VC (tпл=2800 °C), ვანადიუმის ნიტრიდი VN, ვანადიუმის სულფიდი V2S5, ვანადიუმის სილიციდი V3Si და ვანადიუმის სხვა ნაერთები.
V2O5 ურთიერთქმედებით ფუძე ოქსიდებთან წარმოიქმნება ვანადატები — ვანადიუმის მჟავის მარილები, სავარაუდო შემადგენლობით HVO3.
გამოყენება
მთლიანად წარმოებული ვანადიუმის 80 % გამოიყენება შენადნობებში, ძირითადად უჟანგავ და ინსტრუმენტალურ ფოლადებში.
თერმობირთვული ენერგეტიკა
ვანადიუმის ქლორიდი გამოიყენება წყლის თერმოქიმიური დაშლისას თერმობირთვულ ენერგეტიკაში (ვანადიუმ-ქლორიდული ციკლი «ჯენერალ მოტორსი»,აშშ). მეტლურგიაში ვანადიუმი აღინიშნება ასო V (ფაუ)-თი.
დენის ქიმიური წყაროები
ვანადიუმის პენტაოქსიდი ფართოდ გამოიყენება ლითიურ ბატარეებში და აკუმულატორებში, როგორც დადებითი ელექტროდი (ანოდი). ვერცხლის ვანადატი სათადარიგო ბატარეებში, როგორც კათოდი.
ბიოლოგიური როლი და ზემოქმედება
დადგენილია, რომ ვანადიუმს შეუძლია ცხიმოვანი მჟავების სინთეზის შენელება, დამუხრუჭება, დათრგუნოს ქლორესტერინის წარმოქმნა. ვანადიუმი აინჰიბირებს მთელ რიგ ფერმენტულ სისტემებს, ამუხრუჭებს ფერმენტ ადენოზინტრიფოსფორმჟავას (ატფ) ფოსფორილებას და სინთეზს, ამცირებს კოფერმენტი ა-ს და უბიხინონის (Q) დონეს, ასტიმულირებს მონოამინოქსიდაზების აქტივობას და ჟანგვად ფოსფორილებას. ცნობილია ასევე, რომ შიზოფრენიის დროს ვანადიუმის შემცველობა სისხლში საკმაოდ მატულობს.
საშუალო ადამიანის (სხეულის წონა 70 კგ) ორგანიზმში სულ არის 0,11 მგ ვანადიუმი. ვანადიუმი და მისი ნაერთები ტოქსიკურები არიან. ადამიანისათვის ტოქსიკური დოზაა 0,25 მგ, სასიკვდილო დოზაა — 2-4 მგ.
ცილებისა და ქრომის ჭარბი შემცველობა რაციონში ამცირებს ვანადიუმის ტოქსიკურ ზემოქმედებას. მოხმარების ნორმები ამ მინერალური ნივთიერებისათვის არ არის დადგენილი.
ამას გარდა ზოგ ორგანიზმს, მაგალითად, ზღვის ფსკერის მობინადრე ჰოლოთურიებს და ასციდიებს უგროვდებათ, კონცენტრირდება ვანადიუმი ცელომიურ სითხეში/სისხლში, ამასთან მისი კონცენტრაცია აღწევს 10 %! ანუ ეს ცხოველები არიან ვანადიუმის ბუნებრივი კონცენტრატორები. მისი ფუნქცია ჰოლოთურიის ორგანიზმში ჯერ კიდევ ბოლომდე არ არის ცნობილი, ზოგი მეცნიერი თვლის, რომ მასზეა დამოკიდებული ან ჟანგბადის ან მკვებავი ნივთიერების გადატანა ორგანიზმში. პრაქტიკული თვალსაზრისით შესაძლებელია ვანადიუმის მოპოვება ამ ორგანიზმებიდან, ასეთი «ზღვის პლანტაციების» ეკონომიკური მიზანშეწონილობა ამ მომენტისათვის არაა ნათელი, თუმცა ასეთი საცდელი ვარიანტები უკვე არის იაპონიაში.
იზოტოპები
ბუნებრივი ვანადიუმი შედგება ორი იზოტოპისაგან: სუსტრადიოაქტიული 50V-ისაგან (იზოტოპური გავრცობადობა 0,250 %) და სტაბილური 51V-საგან (99,750 %). ვანადიუმ-50-ის ნახევარდაშლის პერიოდია 1,5 წელი, ტ. е. ყველა პრაქტიკული მიზნისათვის ის შეიძლება ჩაითვალოს სტაბილურად; ეს იზოტოპი 83 % შემთხვევაში ელექტრონული მიტაცების მეშვეობით გარდაიქმნება 50Ti, ხოლო 17 % შემთხვევაში განიცდის ბეტა-მინუს-დაშლას, რის შედეგადაც გარდაიქმნება 50Cr-ად. ცნობილია ვანადიუმის 24 ხელოვნური რადიოაქტიური იზოტოპი მასური რიცხვით 40-დან 65-მდე (ასევე 5 მეტასტაბილური მდგომარეობაში). მათ შორის ყველაზე სტაბილურია 49V (T1/2=337 დღე) და 48V (T1/2=15,974 დღე).
დიკ ვან დეიკი
რიჩარდ უეინ ვან დეიკი (Richard Wayne Van Dyke; დ. 13 დეკემბერი, 1925) — ამერიკელი მსახიობი, მომღერალი და კომიკოსი. მისი კარიერა კინოში, ტელევიზიასა და სცენაზე შვიდი ათეული წელი გაგრძელდა. ვან დეიკი 1961-1966 წლებში ხელმძღვანელობდა სატელევიზიო სიტკომს „დიკ ვან დეიკის შოუ“, რამაც მას დიდი პოპულარობა მოუტანა. რიჩარდმა მთავარი როლი შეასრულა 1964 წლის ფილმში „მერი პოპინსი“. ვან დეიკი არის მრავალი ჯილდოს მფლობელი, მათ შორის: ოქროს გლობუსის, ტონის, გრემის და ემის. იგი 2012 წელს შეიყვანეს ჰოლივუდის დიდების ხეივანში.
სქოლიო
კატეგორია:კენედის ცენტრის პრემიის ლაურეატები კატეგორია:მისურელი მწერლები კატეგორია:ილინოისელი მწერლები კატეგორია:კალიფორნიელი მწერლები კატეგორია:ტონის ჯილდოს მფლობელები კატეგორია:გრემის ჯილდოს მფლობელები კატეგორია:შოტლანდიელი ამერიკელები კატეგორია:ირლანდიელი ამერიკელები კატეგორია:ინგლისელი ამერიკელები კატეგორია:ამერიკელი მამაკაცი არამხატვრული მწერლები კატეგორია:ამერიკელი მამაკაცი გამხმოვანებლები კატეგორია:ამერიკელი მამაკაცი ტელემსახიობები კატეგორია:ამერიკელი მამაკაცი კინომსახიობები კატეგორია:ამერიკელი მამაკაცი კომიკოსები კატეგორია:ამერიკელი ბარიტონები კატეგორია:XXI საუკუნის ამერიკელი მემუარისტები კატეგორია:XXI საუკუნის ამერიკელი მომღერლები კატეგორია:XXI საუკუნის ამერიკელი მამაკაცი მსახიობები კატეგორია:XXI საუკუნის ამერიკელი კომიკოსები კატეგორია:XX საუკუნის ამერიკელი კომიკოსები კატეგორია:XX საუკუნის ამერიკელი მომღერლები კატეგორია:XX საუკუნის ამერიკელი მამაკაცი მსახიობები კატეგორია:დაბადებული 1925
კაიკარა-დელ-ორინოკო
მინი|250პქ|კაიკარის სიახლოვეს აღმოჩენილი ერთ-ერთი პეტროგლიფი კაიკარა-დელ-ორინოკო (Caicara del Orinoco) — ქალაქი ვენესუელაში, ბოლივარის შტატში, სედანიოს მუნიციპალიტეტის ადმინისტრაციული ცენტრი. დაარსდა XVIII საუკუნის შუა ხანებში.
მდინარე კაიკარის მახლობლად, ალექსანდერ ჰუმბოლდტმა აღმოაჩინა გრანიტისა და გნაისზე ამოკვეთილი პეტროგლიფები. შემდგომმა გამოკვლევებმა, ამ არეალში კიდევ მრავალი პრეისტორიული პეტროგლიფის არსებობა დაადასტურა.
სქოლიო
კატეგორია:ვენესუელის ქალაქები კატეგორია:ვენესუელის არქეოლოგიური ძეგლები
ავსტრალიის მორაგბეთა ეროვნული ნაკრები
ავსტრალიის მორაგბეთა ეროვნული ნაკრები (Wallabies) — ავსტრალიის ეროვნული რაგბის კავშირის ნაკრები. მათი მეტსახელია ვოლაბები. მონაწილეობს რაგბის ჩემპიონატში ახალი ზელანდიის სამხრეთი აფრიკის რესპუბლიკის და არგენტინის მორაგბეთა ნაკრებებთან ერთად. მსოფლიო რაგბის რეიტინგში 2015 წლის 18 მაისის მონაცემებით მე-6 ადგილზეა. ავსტრალიის ნაკრების პირველი საერთაშორისო თამაში გაიმართა 1899 წლის 24 ივნისს, სადაც მან სძლია ინგლისელ და ირლანდიელ ლომებს. ავსტრალიას ორჯერ აქვს მოგებული რაგბის მსოფლიო ჩემპიონატი: 1991 და 1999 წლებში.
რესურსები ინტერნეტში
კატეგორია:რაგბის ეროვნული ნაკრებები კატეგორია:ავსტრალიის სპორტი
ელორის გამოქვაბული
ელორას გამოქვაბული — გამოქვაბულების კომპლექსი ინდოეთის შტატ მაჰარაშტრაში, ქალაქ აურანგაბადიდან 30 კილომეტრის დაშორებით. 1983 წლიდან გამოქვაბულების სისტემა და მრავალრიცხოვანი ციხე-დარბაზები შეიტანეს იუნესკოს მსოფლიო მემკვიდრეობის სიაში. გამოქვაბულის დაარსება თარიღდება დაახლოებით  VI-IX საუკუნეებით. ელორის 34 გამოქვაბულიდან  12 სამხრეთით მდებარე   — ბუდისტურია, 17 ცენტრალური - ინდუისტებს ეკუთვნით, 5 ჩრდილოეთით მდებარე კი  — ჯანაიზმს.
სქოლიო
კატეგორია:მსოფლიო მემკვიდრეობის ძეგლები ინდოეთში
მორატინოსი
სქოლიო
კატეგორია:პალენსიის მუნიციპალიტეტები
მუცუ (მრავალმნიშვნელოვანი)
მუცუ შეიძლება აღნიშნავდეს:
არტემ ჯიჯიხია
არტემ მურზაყანის ძე ჯიჯიხია (დ. 1 იანვარი, 1874, სოფ. კირცხი, ახლანდ. ჩხოროწყუს მუნიციპალიტეტი, — გ. 31 დეკემბერი, 1938) — ქართველი სამხედრო მოღვაწე, გენერალი (1919).
სწავლობდა თბილისის სასულიერო სემინარიაში; 1897 წელს კი დაამთავრა თბილისის ქვეით იუნკერთა სასწავლებელი პოდპორუჩიკის წოდებით. 1893 წლიდან ირიცხებოდა სამხედრო სამსახურში. წლების მანძილზე მსახურობდა თურქესტანში; ავტორია რეგიონის რამდენიმე მნიშვნელოვანი აღწერილობისა. 1907 წელს მიენიჭა კაპიტნის წოდება. 1910 წლიდან მსახურობდა პოლონეთში. მონაწილეობდა პირველ მსოფლიო ომში; იბრძოდა აღმოსავლეთ პრუსიაში და ტყვედ ჩავარდა რუსეთის მე-15 არმიული კორპუსის კაპიტულაციის დროს 1914 წელს. 1918 წლის აგვისტოში დაბრუნდა ტყვეობიდან. მსახურობდა დამოუკიდებელი საქართველოს შეიარაღებულ ძალებში (1918–1921). სომხეთ-საქართველოს ომის შემდეგ მიენიჭა გენერლის წოდება (1919). საბჭოთა რუსეთის თავდასხმის დროს, 1921 წლის თებერვალს, ხელმძღვანელობდა შემტევ ჯგუფს ლილოს ფრონტზე. საქართველოს გასაბჭოების შემდეგ აქტიურ მოღვაწეობას ჩამოშორებული იყო. ასწავლიდა ზუგდიდის პედაგოგიურ ტექნიკუმში. სტალინური რეპრესიების პერიოდში, 1938 წელს დააპატიმრეს და დახვრიტეს გერმანიის სასარგებლოდ ჯაშუშობის ბრალდებით.
რესურსები ინტერნეტში
კატეგორია:ქართველი გენერლები კატეგორია:საბჭოთა კავშირის რეპრესიების მსხვერპლნი საქართველოში კატეგორია:დაბადებული 1 იანვარი კატეგორია:დაბადებული 1874 კატეგორია:გარდაცვლილი 31 დეკემბერი კატეგორია:გარდაცვლილი 1938 კატეგორია:რუსეთის იმპერიის ოფიცრები კატეგორია:ქართველები პირველ მსოფლიო ომში
1953
ნობელის პრემიის ლაურეატები
*
ზახარია ჟანდოვი
ზახარია ჟანდოვი (დ. 1 ოქტომბერი, 1911, რუსე — გ.  2 თებერვალი, 1998) —  ბულგარელი კინორეჟისორი. ბულგარეთის სრ დამსახურებული არტისტი (1963). კინოში მოღვაწეობა დაიწყო 1942-იდან როგორც ოპერატორმა-დოკუმენტალისტმა. გადაიღო ფილმები. "ერთი დღე სოფიაში" (1946), "ხალხი ღრუბლებში" (1948). 1950-იდან მუშაობს მხატვრულ კინოში. რეჟისორია ფილმებისა: "განგაში" (1951),   "სექტემბრის გმირები"  (1954),   "შავი მდინარე"  (1963)  და სხვა. ჟანდოვი ბულგარეთის სოციალისტური კინოხელოვნების ერთ-ერთი ფუძემდებელია. დიმიტროვის პრემიის ლაურეატი (1951, 1959).
ლიტერატურა
კატეგორია:ბულგარელი კინორეჟისორები კატეგორია:დაბადებული 1 ოქტომბერი კატეგორია:დაბადებული 1911 კატეგორია:გარდაცვლილი 2 თებერვალი კატეგორია:გარდაცვლილი 1998
Gnamptogenys nana
Gnamptogenys nana — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
არავაკები
მინი|არავაკი ქალი, ავტორი [[ჯონ გაბრიელ სტედმანი]] არავაკები (ლუკაიანების სიტყვა არა-სგან რაც მცენარე მანიოკის ფქვილს აღნიშნავს) — კარიბების ზოგიერთი აბორიგენი ხალხები. ჯგუფი ეკუთვნის არავაკული ენების ოჯახს. ისინი იყვნენ პირველი მკვიდრი მოსახლეობა რომელთაც ქრისტეფორე კოლუმბი 1492 წელს ამერიკის აღმოჩენისას შეხვდა. ესპანელები მათ აღწერდნენ როგორც მშვიდობიან პრიმიტიულ ადამიანებს.
არავაკები მოიცავენ: ტაინოს ხალხს, რომლებიც XVIII საუკუნემდე სანამ მათ განადგურებას დაიწყებდნენ კარიბები, სახლობდნენ მცირე ანტილის კუნძულებსა და გვადელუპაში; ლუკაიანებს რომლებიც სახლობდნენ დიდი ანტილისა და ბაჰამის კუნძულებზე; ნეპოიასა და სუპოიას ტრინიდადზე; ; ლოკონოებს და იგნერებს გაიანაში, რომლებიც სავარაუდოდ კარიბებსა და ლუკაიანებთან ერთად შეიჭრნენ მცირე ანტილების კუნძულებზე. ისინი სამხრეთი ამერიკის აღმოსავლეთ სანაპიროს დაახლოებით დღევანდელი ბრაზილიის ტერიტორიამდე იკავებდნენ.
სქოლიო
კატეგორია:კარიბების ხალხები კატეგორია:კარიბების ისტორია
მებრძოლი იაგუარები
მებრძოლი-იაგუარები (რაინდი-იაგუარები) (ocēlōtl) — აცტეკების ჯარში შემავალი ქვეითი მებრძოლების ერთ-ერთი სახეობა. წარმოადგენდნენ მებრძოლი-არწივების ანალოგიურ ელიტურ საბრძოლო რაზმებს. მებრძოლი-იაგუარები ბრძოლის დროს იაგუარის ტყავს იცვამდნენ, რადგანაც სწამდათ, რომ იაგუარის ძალა ბრძოლის დროს გადაეცემოდა იმ მებრძოლს, რომელსაც მისი ტყავი ემოსა. მებრძოლ-იაგუარებს საბრძოლო კამპანიებში იყენებდნენ, როგორც განსაკუთრებულ ქვედანაყოფებს. ჩვენამდე მოაღწია ამ მებრძოლების მრავალმა ქანდაკებამ და გამოსახულებამ.